07/04/2014 | Administración LocalMunicipal
Camariñas
Elevación a definitivo do acordo provisional relativo a modificación da Ordenanza fiscal n.º 12, reguladora da taxa por utilizacións privativas ou aproveitamentos especiais derivados da instalación de postos, barracas, casetas de venda, espectáculos

ANUNCIO ELEVACIÓN A DEFINITIVO DO ACORDO PROVISIONAL RELATIVO A MODIFICACIÓN DA ORDENANZA FISCAL NÚMERO 12 REGULADORA DA TAXA POR UTILIZACIÓNS PRIVATIVAS OU APROVEITAMENTOS ESPECIAIS DERIVADOS DA INSTALACIÓN DE POSTOS, BARRACAS, CASETAS DE VENDA, ESPECTÁCULOS, ATRACCIÓNS OU RECREO SITUADAS EN TERREO DE USO PÚBLICO LOCAL ASÍ COMO INDUSTRIAS NA RÚA E AMBULANTES E RODAXE CINEMATOGRÁFICO. Unha vez elevado a definitivo o acordo provisional adoptado polo Pleno do Concello en sesión ordinaria celebrada o día 31 de xaneiro de 2014 (publicada no BOP en data 19 de febreiro de 2014 núm.34), relativo á modificación da Ordenanza Fiscal reguladora da taxa por utilizacións privativas ou aproveitamentos especiais derivados da instalación de postos, barracas, casetas de venda, espectáculos, atraccións ou recreo situados en terreos de uso público local así como industrias na rúa e ambulantes e rodaxe cinematográfico. De conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, publícase o texto íntegro da Ordenanza Fiscal que resulta da devandita modificación. De conformidade co artigo 19.1 do citado Real Decreto Lexislativo, contra dito acordo poderá interpoñerse recurso contencioso-administrativo, sen prexuízo de calquera outro recurso que os interesados estimaran procedente. “Artigo 1.–Fundamento e natureza. En uso das facultades conferidas polos artigos 133.2 e 142 da Constitución Española e polo artigo 106 da Lei 7/1985, de 2 de abril, Reguladora das Bases de Réxime Local, de conformidade co disposto nos artigos 15 a 19 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, e ao amparo do disposto nos artigos 57e 20.3. n) da mesma lei, este Concello establece a “Taxa por utilizacións privativas ou aproveitamentos especiais derivados da instalación de postos, barracas, casetas de venda, espectáculos, atraccións ou recreo situados en terreos de uso público local así como industrias na rúa e ambulantes e rodaxe cinematográfico.” Artigo 2.–Feito impoñible. Constitúe o feito imponible da Taxa a ocupación das vías públicas ou terreos de dominio público municipal con motivo das actividades aludidas no artigo primeiro desta Ordenanza. Artigo 3.–Suxeitos pasivos. Son suxeitos pasivos contribuíntes as persoas físicas ou xurídicas e as entidades a que se refiere o artigo 33 da Lei Xeral Tributaria, a favor das cales se concederan as licencias ou concesións ou que se beneficien do aproveitamento, en caso de ter procedido sen a correspondente autorización. Artigo 4.–Responsables. Responderán solidariamente das obrigas tributarias do suxeito pasivo as persoas físicas e xurídicas a que se refieren os artigos 41 e seguintes da Lei Xeral Tributaria. Responderán subsidiariamente as persoas físicas e xurídicas nos supostos do artigo 43 da Lei Xeral Tributaria. Artigo 5.–Devengo. Considérase devengada a taxa, nacendo a obriga de contribuir, cando se outorgue a licencia ou concesión para a correspondente utilización ou aproveitamento ou cando se inicie este, no caso de facerse sen a oportuna autorización. Artigo 6.–Tarifas. Artigo 7.–Normas de xestión.1. As cantidades esixibles conforme ás Tarifas liquidaránse por cada utilización ou aproveitamento solicitado ou realizado e serán irreducibles polo período de tempo autorizado.2. Os emprazamentos, instalacións, postos, etc, poderán sacarse a licitación pública e o tipo de licitación mínimo que servirá de base será a contía fixada na Tarifa desta Ordenanza.3. As persoas ou entidades interesadas na autorización para utilizacións ou aproveitamentos regulados nesta Ordenanza e que non son obxecto de licitación pública deberán solicitar previamente a correspondente autorización e formular declaración na que conste a superficie que se pretende ocupar, a súa ubicación no Municipio e os elementos que se van instalar.4. O Concello poderá establecer, para determinada tempada, os terreos municipais de uso público nos que permitirá a instalación de teatros, cinematógrafos, circos ou outros espectáculos e adxudicar a ocupación mediante licitación.5. Conforme ao artigo 24.1 do Real Decreto Lexislativo 2/2004, do 5 de marzo, o importe da taxa, cando se utilice un procedemento de licitación pública, virá determinado polo valor económico da proposición que obteña adxudicación.5. As autorizacións terán carácter persoal e non poderán ser cedidas ou subarrendadas a terceiros. Artigo 8.–Obriga de pago.1. A obriga de pago da taxa regulada nesta Ordenanza nace: a) Tratándose de de novos aproveitamentos ou utilizacións da vía pública, no momento de solicitar a correspondente autorización. b) Tratándose de utilizacións ou aproveitamentos xa autorizados e prorrogados, o día primeiro de cada un dos períodos naturais de tempo sinalados na Tarifa.2. O pago da taxa se realizará: a) Tratándose de novas utilizacións e aproveitamentos, no momento de presentar a solicitude, por ingreso directo na Tesoureria Municipal. Este ingreso terá carácter de depósito previo, de conformidade co disposto no artigo 26 do Real Decreto Lexislativo 2/2004, do 5 de marzo, quedando elevado a definitivo ao concederse a licencia correspondente. b) Tratándose de de aproveitamentos ou utilizacións previamente autorizados, unha vez incluidos nos padróns ou matrículas desta taxa, por anualidade conforme ao Regulamento Xeral de Recadación, no primeiro semestre do ano natural. Disposición final. A presente Ordenanza fiscal entrará en vigor unha vez publicado o acordo definitivo e o texto íntegro da Ordenanza no Boletín da Provincia e será de aplicación a partir desa data, permanecendo en vigor ata a súa modificación ou derrogación expresa.” Camariñas, a 28 de marzo de 2014. O Alcalde Asdo.: Manuel V. Alonso de León